b'\n_START_ARTICLE_\nUrshu\n_START_PARAGRAPH_\nUrshu, Ursu o Ursum fou una ciutat estat de Mesopot\xc3\xa0mia a l\'Eufrates superior, vassall de Kargami\xc5\xa1 (Karkemish) de situaci\xc3\xb3 desconeguda per\xc3\xb2 no massa llunyana de Karkemish, al nord d\'aquesta._NEWLINE_S\'esmenta a les tauletes de Mari vers la primera meitat del segle\xc2\xa0xviii\xc2\xa0aC. El nom del seu rei apareix com a Shennam._NEWLINE_Suposadament ciutat-estat independent durant part del tercer mil\xc2\xb7lenni sota un reis que portaven el t\xc3\xadtol de "badalun", va ser poblada per hurrites abans del 2000 aC, i vers el 1800 aC constitu\xc3\xafa un regne hurrita. De tots els estats hurrites de l\'\xc3\xa8poca, Urshu i Khashshum n\'eren els principals._NEWLINE_Al segle\xc2\xa0xviii aC (vers el 1640 aC) Urshu fou assetjada per forces hittites del rei Hattusilis I i de grups aliats, i quan era governada per un rei anomenat segurament com "el servidor del deu de les turmentes" en un relat \xc3\xa8pic hitita conservat parcialment per una c\xc3\xb2pia mesopot\xc3\xa0mica. Segons el relat la ciutat va tenir el suport del rei de Iamkhad, del de Zaruar, del de Zuppa i dels hurrites, per\xc3\xb2 finalment els defensors van ser derrotats a un lloc anomenat Ti-ni-shi-pa (desconegut) per un grup salvatge aliat als hittites, que practicava el canibalisme, manat per Dumumahlil, que va exterminar a les forces de Zuppa; tots els seus homes van ser capturats per aquesta gent que se\'ls va menjar; nom\xc3\xa9s el mateix Zuppa va aconseguir fugir, i fins i tot la seva mare, Ama o Sila, va ser capturada i se la van menjar igualment. Despr\xc3\xa9s van atacar Uqabuwa, Ikakali i al final Tashiniya i Tishiniya (Ta\xc5\xa1hiniya o Ti\xc5\xa1hiniya). La zona va esdevenir domini hitita.'